CELEX: C2007/211/79
Language: et
Date: 2007-09-08 00:00:00
Title: Kohtuasi T-238/07: 11. juulil 2007 esitatud hagi — Ristic jt versus komisjon

8.9.2007   
            
            
               ET
            
            
               Euroopa Liidu Teataja
            
            
               C 211/42
            
         11. juulil 2007 esitatud hagi — Ristic jt versus komisjon
   (Kohtuasi T-238/07)
   (2007/C 211/79)
   Kohtumenetluse keel: saksa
   Pooled
   
      Hagejad: Ristic AG (Burgthann, Saksamaa), Piratic Meeresfrüchte Import GmbH (Burgthann, Saksamaa), Prime Catch Seafood GmbH (Burgthann, Saksamaa) ja Rainbow Export Processing SA (San José, Costa Rica) (esindaja: advokaat H. Schmidt)
   
      Kostja: Euroopa Ühenduste Komisjon
   Hagejate nõuded
   
               —
            
            
               Tühistada komisjoni 16. mai 2007. aasta otsus (2007/362/EÜ) vastavalt EÜ artikli 231 lõikele 1 niivõrd kuivõrd see otsus muudab komisjoni otsust 2004/432/EÜ selliselt, et Costa Rica ei ole selle lisa esimeses veerus enam oma ISO2 koodiga, teises tulbas puudub tema nimi ja kaheksandas veerus „X”-märk, tähistamaks seda, et vastavalt otsusele 2004/432/EÜ on lubatud Costa Ricast Euroopa Liitu importida akvakultuuris toodetud loomi ja loomseid tooteid;
            
         
               —
            
            
               põhimõtteliselt tuvastada, et Euroopa Ühendus on kohustatud hüvitama hagejatele komisjoni otsusega tekitatud kahju;
            
         
               —
            
            
               kohustada komisjoni hüvitama hagejatele kohtukulud Esimese Astme Kohtu kodukorra artikli 87 lõike 2 alusel.
            
         Väited ja peamised argumendid
   Hagejad vaidlustavad komisjoni otsuse 2007/362/EÜ (1), kuna sellega jäeti Costa Rica akvakultuuris toodetud loomade ja loomsete toodete osas välja nende kolmandate riikide nimekirjast, mille jääkide seire kavasid tunnustatakse.
   Hagejateks on ettevõtjad, kes tegelevad eelkõige Costa Rica ja Ecuadori akvakultuuris toodetud krevettide töötlemise ja turustamisega. Nad väidavad, et vaidlustatud otsus puudutab neid nii otseselt kui ka isiklikult EÜ artikli 230 lõike 4 tähenduses.
   Oma hagi põhjenduseks väidavad hagejad eelkõige, et vaidlustatud otsus on proportsionaalsuse põhimõtte rikkumise tõttu õigusvastane. Lisaks on kostja nende arvates rikkunud õigust olla ära kuulatud ning kaalutlusõigust.
   
      (1)  Komisjoni 16. mai 2007. aasta otsus, millega muudetakse otsust 2004/432/EÜ kolmandate riikide esitatud jääkide seire kavade tunnustamise kohta vastavalt nõukogu direktiivile 96/23/EÜ (teatavaks tehtud numbri K(2007) 2088 all) (ELT L 138, lk 18).